ບຣາຊິລ ຈະປະຕິຮູບ ການເມືອງ ໃນຂອບເຂດ ກວ້າງຂວາງ (ວີດີໂອ)
ທ່ານ​ນາງ Dilma Rousself ກ່າວ​ວ່າ ລັດຖະບານ​ຂອງ​ທ່ານນາງ ຈະ​ຈັດ​ໃຫ້​ມີ​ການ​ລົງ​ປະຊາ​ມະຕິ ​ເພື່ອ​ເລີ້ມການ​ປະຕິ​ຮູບ ທາງດ້ານ​ການ​ເມືອງ​.​
ຫລັງຈາກ ທີ່ມີການປະທ້ວງໃນທົ່ວປະເທດ ເປັນເວລານຶ່ງອາ ທິດກວ່າໆ ປະທາ ນາທິບໍດີບຣາຊິລ ທ່ານນາງ Dilma Rousself ກ່າວໃນວັນຈັນວານນີ້ວ່າ ລັດ ຖະບານຂອງທ່ານ ຈະຈັດໃຫ້ມີການລົງປະຊາມະຕິ ເພື່ອເລີ້ມການປະຕິຮູບທາງ ດ້ານການເມືອງໃນຂອບເຂດທີ່ກວ້າງຂວາງ ນອກນັ້ນ ທ່ານນາງຍັງໄດ້ວາງແຜນ ທີ່ຈະໃຊ້ເງິນ 23 ພັນລ້ານ ໂດລາ ກ່ຽວກັບ ການຂົນສົ່ງສາທາລະນະ ເພີ້ມການລົງທຶນດ້ານ ການສຶກສາ ແລະດ້ານສາທາລະ ນະສຸກ ຕະຫຼອດທັງທັບມ້າງ ປາບປາມການສໍ້ລາດບັງຫຼວງທາງການເມືອງ ຄື້ນຟອງການປະທ້ວງ ທີ່ມີຕົ້ນຕໍເລີ້ມຈາກການຂຶ້ນຄ່າລົດເມ ແລະລົດໄຟໃຕ້ດິນ ແຕ່ຫຼັງ ຈາກນັ້ນມາ ພວກປະທ້ວງໄດ້ເພັ່ງເລັງໃສ່ໃນອັນທີ່ເຂົາເຈົ້າຮ້ອງວ່າ ການ ລະເລີຍບໍ່ເອົາ ໃຈໃສ່ຂອງລັດຖະບານຕໍ່ການບໍລິການຮັບໃຊ້ປະຊາຊົນ ການເກັບ ພາສີສູງ ແລະການສໍ້ ລາດບັງຫຼວງຢ່າງແຜ່ກວ້າງ ນອກນັ້ນ ພວກປະທ້ວງຍັງໄດ້ແນເປົ້າໝາຍໃສ່ການໃຊ້ຈ່າຍຫຼາຍພັນລ້ານໂດລາຂອງ ລັດຖະບານ ໃນການເປັນເຈົ້າພາບ ຈັດການແຂ່ງຂັນກິລາໂອລິມປິກ ລະດູຮ້ອນປີ 2016 ການເປັນເຈົ້າພາບຈັດການແຂ່ງຂັນເຕະບານໂລກຊິງຂັນWorld Cup ໃນປີໜ້າ ແລະການເປັນເຈົ້າພາບຈັດການແຂ່ງຂັນເຕະບານຊິງຂັນ Confederation ຂອງອົງການ ຟີຟາ ໃນປີນີ້ ທ່ານນາງ Rousself ໄດ້ພົບປະ ໃນວັນຈັນວານນີ້ ທີ່ນະຄອນຫຼວງ Brasilia ກັບບັນດາ ຜູ້ປົກຄອງລັດ ເຈົ້າເມືອງ ແລະພວກຫົວໜ້າປະທ້ວງ ຮວມທັງບັນດາຜູ້ຕາງໜ້າກຸ່ມນັກ ເຄື່ອນໄຫວ ເພື່ອການໂດຍສານທີ່ບໍ່ເສຍເງິນ ທີ່ໄດ້ບັງຄັບຢ່າງ ສຳເລັດຜົນໃຫ້ເຈົ້າພວກ ເຈົ້າໜ້າທີ່ຢູ່ໃນຫລາຍໆເມືອງ ຍົກເລີກການຂື້ນຄ່າໂດຍ ສານຂອງລະບົບຂົນສົ່ງສາທາ ລະນະນັ້ນ ການປະທ້ວງຊຶ່ງສ່ວນໃຫຍ່ແລ້ວດຳເນີນໄປດ້ວຍຄວາມສະຫງົບນັ້ນ ໄດ້ກ້າວເຖິງ ຈຸດສຸດ ຍອດໃນວັນພະຫັດທີ່ຜ່ານມາເວລາພວກປະທ້ວງປະມານ 1 ລ້ານຄົນພາ ກັນລົງສູ່ຖະ ໜົນຫົນທາງຕາມຫົວເມືອງຕ່າງໆ ໃນທົ່ວປະເທດບຣາຊິລ ແລະໃນ ບາງຄັ້ງກໍເກີດຄວາມ ຮຸນແຮງ ແລະມີການທໍາລາຍຊັບສິນເກີດຂຶ້ນນັ້ນ